
2 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 288 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


Ί 

Χορήγηση άδειας εγκατάστασης μηχανολογικού 
και κτιριακού εκσυγχρονισμού στο εργοστάσιο 
της ΦΑΜΑΡ Α.Β.Ε. στον Άλιμο Αττικής. 

2 

2ηΤροποποίηση της αρ. 8585/10-10-2016 υπουρ¬ 
γικής απόφασης (ΦΕΚ 3322/Β72016) «Λεπτομέ¬ 
ρειες εφαρμογής του Υπομέτρου 6.Ί «Εγκατάστα¬ 
ση Νέων Γεωργών» του Προγράμματος Αγροτικής 
Ανάπτυξης (ΠΑΑ) της Ελλάδας 2014 - 2020». 

3 

Έγκριση υπερωριακής απασχόλησης υπαλλήλων 
του Ν.Π. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΓΙΑΣ ΠΑ¬ 
ΡΑΣΚΕΥΗΣ». 

4 

Καθιέρωση υπερωριακής απογευματινής εργα¬ 
σίας τήρησης των πρακτικών των συνεδριάσεων 
του Δημοτικού Οργανισμού Παιδικών Σταθμών- 
Αθλητισμού-Πολιτισμού Λέρου, έτους 2018. 


ΑΠΟΦΑΣΕΙΣ 

Αριθμ. Φ6.68/6345/90 (1) 

Χορήγηση άδειας εγκατάστασης μηχανολογικού 
και κτιριακού εκσυγχρονισμού στο εργοστάσιο 
της ΦΑΜΑΡ Α.Β.Ε. στον Άλιμο Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) Του ν. 3982/2011 (ΦΕΚ 143 Α') «Απλοποίηση της 
αδειοδότησης τεχνικών επαγγελμάτων και μεταποιητι¬ 
κών δραστηριοτήτων και επιχειρηματικών πάρκων και 
άλλες διατάξεις», όπως ισχύει. 

β) Του ν. 3325/2005 «Ίδρυση και λειτουργία βιομη¬ 
χανικών - βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις» (ΦΕΚ 68 Α') 
όπως ισχύει. 


γ) Του άρθρου 7 του ν.δ. 96/1973 «Περί της εμπορίας εν 
γένειτων φαρμακευτικών, διαιτητικών και καλλυντικών 
προϊόντων» (ΦΕΚ 172 Α'). 

δ) Του άρθρου 3 παρ. 2 του ν. 1316/1983 «Ίδρυση, 
οργάνωση και αρμοδιότητες του Εθνικού Οργανισμού 
Φαρμάκων» (ΦΕΚ 3 Α'), όπως ισχύει. 

ε) Του ν. 3370/2005 «Οργάνωση και λειτουργία των 
υπηρεσιών Δημόσιας Υγείας και λοιπές διατάξεις» 
(ΦΕΚ 176 Α'), όπως αυτός ισχύει μέχρι σήμερα. 

ζ) Του π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά όργανα» (Α'98). 

η) Του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΑΊ 14). 

θ) Του π.δ. 147/2017 «Οργανισμός του Υπουργείου 
Οικονομίας και Ανάπτυξης» (ΑΊ 92) όπως ισχύει. 

ια)Του π.δ. Ί 25/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210) και του 
π.δ. 73/2015 «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών» 
(Α' 116). 

ιβ) Του π.δ. Ί 23/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης καιΤουρισμού και Υποδομών, Μεταφορών 
και Δικτύων» (Α'208). 

ιγ) Της υπ' αριθμ. Υ197/2016 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση» (Β' 3722). 

ιδ)Της υπ' αριθμ. οικ. 35209/2015 απόφασης του Πρωθυπουργού και του Υπουργού Παραγωγικής Ανασυγκρό¬ 
τησης, Περιβάλλοντος και Ενέργειας με την οποία διορίστηκε ο Ευστράτιος Ζαφείρης του Χαράλαμπου στη θέση 
του Γενικού Γραμματέα Βιομηχανίας (ΥΟΔΔ' 592) και της υπ' αριθμ. 90951/22-08-2017 (ΥΟΔΔ418/2017) απόφασης 
παράτασης ανάθεσης καθηκόντων. 

ιε) Της υπ' αριθμ. οικ. 15597/22.4.2015 απόφασης «Μεταβίβαση δικαιώματος υπογραφής εγγράφων «Με Εντολή 
Υπουργού» στον Γενικό Γραμματέα Βιομηχανίας, στους Προϊσταμένους Γενικών Διευθύνσεων, στους Προϊσταμένους 
Διευθύνσεων και στους ΠροϊσταμένουςΤμημάτων της Γενικής Γραμματείας Βιομηχανίας του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας» (Β'689). 

ιστ) Της υπ' αριθμ. οικ. 483/35/Φ.15/17-01 -2012 υπουργικής απόφασης «Καθορισμός τύπου, δικαιολο- 
γητικών και διαδικασίας για την εγκατάσταση και τη λειτουργία των μεταποιητικών δραστηριοτήτων του 
ν. 3982/2011 (ΦΕΚ ΑΊ43), την τροποποίηση και την ανανέωση των αδειών και την προθεσμία για μεταφορά ή 
τεχνική ανασυγκρότηση» (Β' 158) και ειδικότερα το άρθρο 12 και 13 σε συνδυασμό. 

2. Τις διατάξεις του π.δ. 121/2017 «Οργανισμός του Υπουργείου Υγείας» (ΦΕΚ 148 Α'). 

3. Το με αριθμ. πρωτ. 81374/1174/31-7-2015 υποβληθέν ερωτηματολόγιο της ΦΑΜΑΡ Α.Β.Ε και τα με αριθμ. πρωτ. 
82821/1206/5-8-2015,96422/1379/21-9-2015,121375/1645/6-11-2017 και 123598/1658/10-11 -2017 έγγραφα της 
εταιρείας μετά συνημμένων δικαιολογητικών. 

4. Την με α.π. 37655/23-6-2016 γνωμοδότηση του ΕΟΦ. 

5. Την υπ'αριθμ.πρωτ. 1711.40134.1588/3-11-2017 βεβαίωση από τηνΟΚίνΑΕΙΑ ΡΚΟΡΕΡΠΊΕ5 ΑΕΕΑΠ. 

ό.Τηνυπ'αριθμ. πρωτ. 52059/2879/19-9-2017 απόφαση Έγκρισης Περιβαλλοντικών Όρων της Αποκεντρωμένης 

Διοίκησης Αττικής (ΑΔΑ:ΨΝΕΧΟΡ1 Κ-80Υ). 

7. Την από 30-11-2017 εισήγηση της Διεύθυνσης Αδειοδότησης Επιχειρήσεων και Επιχειρηματικών Πάρκων της 
Γενικής Γραμματείας Βιομηχανίας, αποφασίζουμε: 

1. Χορηγούμε άδεια εγκατάστασης λόγω μηχανολογικού και κτιριακού εκσυγχρονισμού διάρκειας τριών (3) ετών 
στο εργοστάσιο της ΦΑΜΑΡ Α.Β.Ε που εικονίζεται στα σχεδιαγράμματα που θεωρήσαμε με την παρούσα απόφαση 
και έχει τα πιο κάτω στοιχεία: 

Επωνυμία: ΦΑΜΑΡ ΑΝΩΝΥΜΟΣ ΒΙΟΜΗΧΑΝΙΚΗ ΕΤΑΙΡΕΙΑ ΦΑΡΜΑΚΩΝ ΚΑΙ ΚΑΛΛΥΝΤΙΚΩΝ 

θέση εγκατάστασης: ΑΓΙΟΥ ΔΗΜΗΤΡΙΟΥ 63, Άλιμος Αττικής 

Είδος δραστηριότητας: Παραγωγή και συσκευασία φαρμακευτικών προϊόντων - Υπό έρευνα φαρμακευτικών 
προϊόντων 


ΚΑΔ2008: ...21.20... 

Α. Παραγωγικός μηχ/κός εξοπλισμός 



ΚΙΝΗΤΗΡΙΑ ΙΣΧΥΣ (Κ\Λ/) 

ΘΕΡΜΙΚΗ ΙΣΧΥΣ (ΚΜ) 

ΑζΙΑ (Ευρώ) 

Υφιστάμενος 

Καταργηθείς 

Εκσυγχρονισμού 

(αιτούμενος) 

1.163,33 

-23,20 

+156,40 

102,45 

0 

+32,00 

986.737,68 

-16.669,10 

976.500,00 

Σύνολο 

1.296,53 

134,45 

1.946.568,58 


Β. Μη παραγωγικός μηχ/κός εξοπλισμός, προστασίας περ/ντος και εργαζόμενων, βοηθητικός εξοπλισμός 



ΚΙΝΗΤΗΡΙΑ ΙΣΧΥΣ (Κ \Ν) 

ΘΕΡΜΙΚΗ ΙΣΧΥΣ (ΚΜ) 

ΑζΙΑ (Ευρώ) 

Εγκεκριμένος 

27,20 

0 

16.800,00 

Καταργηθείς 

0 

0 

0 

Εκσυγχρονισμού 

(αιτούμενος) 

0 

0 

0 

Σύνολο 

27,20 

0 

16.800,00 


2. Η θεώρηση των σχεδιαγραμμάτων αφορά μόνο θέματα σχετικά με την εφαρμογή της βιομηχανικής νομοθεσίας 
και γίνεται με την προϋπόθεση της τήρησης των πολεοδομικών διατάξεων χωρίς παρεκκλίσεις. 

3. Κατά την διάρκεια ισχύος της παρούσας άδειας και μετά την ολοκλήρωση του εκσυγχρονισμού, να υποβληθούν 
με αίτηση στην υπηρεσία μας τα δικαιολογητικά που προβλέπονται στην υπ' αριθμ. οικ. 483/35/Φ.15/3-2-2012 
(ΦΕΚ 158 Β) υπουργική απόφαση για τη συνέχιση της λειτουργίας. 

4.0 φορέας θα τηρεί τους όρους της υπ'αριθμ. πρωτ. 52059/2879/19-9-2017 απόφασης Έγκρισης Περιβαλλοντικών 
Όρων της Αποκεντρωμένης Διοίκησης Αττικής (ΑΔΑ: ΨΝΕΧΟΡ1Κ-80Υ), την οποία θα πρέπει να ανανεώνει εγκαίρως. 

5. Η άδεια αυτή δεν απαλλάσσει τον φορέα της από την υποχρέωση να εφοδιασθεί με άλλη άδεια για την οποία 
προκύπτει αντίστοιχη υποχρέωση από άλλες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2018 

Με εντολή Υπουργού 
Ο Γενικός Γραμματέας Βιομηχανίας του 
Υπουργείου Οικονομίας και Ανάπτυξης 

ΕΥΣΤΡΑΤΙΟΣ ΖΑΦΕΙΡΗΣ 

Ο Υπουργός Υγείας 

ΑΝΔΡΕΑΣ ΞΑΝΘΟΣ 


Αριθμ. 443 _ (2) 

2η Τροποποίηση της αριθμ. 8585/10-10-2016 
υπουργικής απόφασης (ΦΕΚ 3322/Β72016) «Λε¬ 
πτομέρειες εφαρμογής του Υπομέτρου 6.1 "Εγκα¬ 
τάσταση Νέων Γεωργών" του Προγράμματος Αγρο¬ 
τικής Ανάπτυξης (ΠΑΑ) της Ελλάδας 2014 - 2020». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Τους Κανονισμούς και Αποφάσεις της Ευρωπαϊκής 
Ένωσης: 

1.1. Τον Κανονισμό (ΕΕ) 1306/2013 σχετικά με τη χρη¬ 
ματοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των κα¬ 
νονισμών (ΕΟΚ) αριθμ. 352/1978, (ΕΚ) αριθμ. 165/1994, 
(ΕΚ) αριθμ. 2799/1998, (ΕΚ) αριθμ. 814/2000, (ΕΚ) 
αριθμ. 1290/2005 και (ΕΚ) αριθμ. 485/2008 του Συμβουλίου. 

1.2. Τον Κανονισμό (ΕΕ) αριθμ. 1305/2013 του Ευρωπα¬ 
ϊκού Κοινοβουλίου και του Συμβουλίου της 17ης Δεκεμ¬ 
βρίου 2013 για τη στήριξη της Αγροτικής Ανάπτυξης από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) και την κατάργηση του Κανονισμού (ΕΚ) αριθμ. 
1698/2005 του Συμβουλίου όπως κάθε φορά ισχύει και 
ιδιαίτερα το άρθρο 19. 

1.3. Τον Κανονισμό (ΕΕ) αριθμ. 702/2014 της Επιτρο¬ 
πής της 25ης Ιουνίου 2014 για την κήρυξη ορισμένων 
κατηγοριών ενισχύσεων στους τομείς της γεωργίας και 
δασοκομίας και σε αγροτικές περιοχές συμβιβάσιμων 
με την εσωτερική αγορά κατ' εφαρμογή των άρθρων 
107 και 108 της Συνθήκης για τη λειτουργία της Ευρω¬ 
παϊκής Ένωσης όπως κάθε φορά ισχύει και ιδιαίτερα το 
άρθρο 18. 

1.4. Τον κατ' εξουσιοδότηση Καν. (ΕΕ) αριθμ. 807/2014 
της Επιτροπής της 11 ης Μαρτίου 2014 για τη συμπλήρω¬ 
ση του κανονισμού (ΕΕ) αριθμ. 1305/2013 του Ευρωπα¬ 
ϊκού Κοινοβουλίου και του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Αγροτικής Ανάπτυξης (ΕΓΤΑΑ) και για τη θέσπιση 
μεταβατικών διατάξεων όπως κάθε φορά ισχύει και ιδίως 
το άρθρο 2. 

1.5. Τον Εκτελεστικό Καν. (ΕΕ) αριθμ. 808/2014 της 
Επιτροπής της 17ης Ιουλίου 2014 σχετικά με τη θέσπι¬ 
ση κανόνων εφαρμογής του κανονισμού (ΕΕ) αριθμ. 


1305/2013 του Ευρωπαϊκού Κοινοβουλίου και του Συμ¬ 
βουλίου για τη στήριξη της αγροτικής ανάπτυξης από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) και ιδιαίτερα το άρθρο 8. 

1.6. Τον Καν. (ΕΕ) 809/2014 της Επιτροπής της 17ης 
Ιουλίου 2014 για τη θέσπιση κανόνων εφαρμογής του 
κανονισμού (ΕΕ) αριθμ. 1306/2013 του Ευρωπαϊκού 
Κοινοβουλίου και του Συμβουλίου όσον αφορά το ολο¬ 
κληρωμένο σύστημα διαχείρισης και ελέγχου, τα μέτρα 
αγροτικής ανάπτυξης και την πολλαπλή συμμόρφωση 
όπως κάθε φορά ισχύει. 

1.7. Τον κατ' εξουσιοδότηση Καν. (ΕΕ) αριθμ. 640/2014 
της Επιτροπής της 11 ης Μαρτίου 2014 για τη συμπλή¬ 
ρωση του κανονισμού (ΕΕ) αριθμ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης ή ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση. 

1.8. Την αριθμ. Έ (2015) 9170/11.12.2015 απόφαση της 
Επιτροπής των Ευρωπαϊκών Κοινοτήτων, για την έγκριση 
του Προγράμματος Αγροτικής Ανάπτυξης της Ελλάδας 
2014-2020 όπως κάθε φορά ισχύει. 

2. Τις διατάξεις: 

2.1. Του άρθρου 90 του «Κώδικα Νομοθεσίας για 
την Κυβέρνηση και Κυβερνητικά όργανα» που κυρώ¬ 
θηκε με το πρώτο άρθρο του π.δ. 63/2005 (ΦΕΚ 98/Α/ 
2005). 

2.2. Του π.δ. 107/2014 «Οργανισμός Υπουργείου Αγρο¬ 
τικής Ανάπτυξης και Τροφίμων» (ΦΕΚ 174/Α72014), 
όπως τροποποιήθηκε με το άρθρο 45 του ν. 4305/2014 
(ΦΕΚ 237/Α72014). 

2.3. Του π.δ. 24/2015 «Σύσταση και Μετονομασία 
Υπουργείων, μεταφορά της Γενικής Γραμματείας Κοι¬ 
νωνικών Ασφαλίσεων» (ΦΕΚ Α' 20) 

2.4. Τουπ.δ. 70/2015 (ΦΕΚ Α' 114/2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

2.5. Του π.δ. 73/23-09-2015 (ΦΕΚ Α' 116/2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

2.6. Τις διατάξεις του ν. 4314/2014 «Α) Για τη διαχεί¬ 
ριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/2017 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 

(ΕΕ Ε 156/16.6.2012) στο ελληνικό δίκαιο, τροποποίη¬ 
ση του ν. 3419/2005 (ΦΕΚ Α' 297) και άλλες διατάξεις» 
(ΦΕΚ Α'265) και ιδίως την παράγραφο 2 του άρθρου 69 
αυτού, όπως έχει τροποποιηθεί και ισχύει. 

2.7. Του ν. 3508/2006 (ΦΕΚ 249/Α') «Ρυθμίσεις θεμάτων 
του Υπουργείου Αγροτικής Ανάπτυξης και Τροφίμων», 
ειδικότερα δε το άρθρο 3 αυτού. 

2.8. Του ν. 3874/2010 (ΦΕΚ 151 /Α') «Μητρώο Αγροτών 
και Αγροτικών Εκμεταλλεύσεων» όπως τροποποιήθηκε 
μετά άρθρα 40 και 41 του ν. 4235/2014 (ΦΕΚ 32/Α') και 
το άρθρο 65 του ν. 4389 (ΦΕΚ 94/Α') και όπως κάθε φορά 
ισχύει. 

2.9. Του ν. 2690/1997 (ΦΕΚ Α'45/9.3.1999) με τον οποίο 
κυρώθηκε ο Κώδικας Διοικητικής Διαδικασίας. 

2.10. Της αριθμ. 282966/09-07-2007 (ΦΕΚ 1205/Β') κοι¬ 
νής απόφασης των Υπουργών Οικονομίας και Οικονο¬ 
μικών και Αγροτικής Ανάπτυξης και Τροφίμων «Έγκριση 
του Κανονισμού διαδικασίας πληρωμών του Ν.Π.Ι.Δ. με 
την επωνυμία ΟΠΕΚΕΠΕ των ενισχύσεων που βαρύνουν 
τον ΕΛΕΓΕΠ». 

2.11 .Της αριθμ. 24944/20-09-2016 (ΦΕΚ Β' 3066) κοι¬ 
νής υπουργικής απόφασης των Υπουργών Οικονομίας, 
Ανάπτυξης και Τουρισμού και Αγροτικής Ανάπτυξης 
και Τροφίμων «Αναδιάρθρωση, των Ειδικών Υπηρε¬ 
σιών του Προγράμματος Αγροτικής Ανάπτυξης 2014- 
2020 ». 

2.12. Της αριθμ. πρωτ. 1065/19-4-2016 (ΦΕΚ 1273/Β/ 
4-5-2016) απόφαση του Υπουργού Αγροτικής Ανάπτυ¬ 
ξης και Τροφίμων με θέμα «Θέσπιση διαδικασιών του 
Συστήματος Διαχείρισης και Ελέγχου του Προγράμματος 
«Αγροτική Ανάπτυξη της Ελλάδας 2014 - 2020» όπως 
ισχύει κάθε φορά. 

2.13. Της αριθμ. 2545/17-10-2016 (ΦΕΚ 3447/Β/ 
25-10-2016) κοινής υπουργικής απόφασης των Υπουρ¬ 
γών Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Αγροτι¬ 
κής Ανάπτυξης και Τροφίμων «Εκχώρηση αρμοδιο¬ 
τήτων της Ειδικής Υπηρεσίας Διαχείρισης (ΕΥΔ ΠΑΑ) 
του Προγράμματος Αγροτικής Ανάπτυξης 2014-2020 
(ΠΑΑ 2014-2020) Α. Στις Ειδικές Υπηρεσίες Διαχείρι¬ 
σης Επιχειρησιακών Προγραμμάτων (ΕΠ) Περιφερειών 
και Β. Στις Γενικές Διευθύνσεις Περιφερειακής Αγρο¬ 
τικής Οικονομίας και Κτηνιατρικής των Περιφερειών, 
ως Ενδιάμεσοι Φορείς Διαχείρισης (ΕΦΔ) Πράξεων 
ΠΑΑ». 

2.14. Της αριθμ. 1582/71256/30-6-2017 (ΦΕΚ 2277/Β/ 
4-7-2017) κοινής υπουργικής απόφασηςτων Υπουργών 
Εσωτερικών και Αγροτικής Ανάπτυξης και Τροφίμων 
«Ανάθεση καθηκόντων του ΟΠΕΚΕΠΕ ως Οργανισμού 
Πληρωμών στο πλαίσιο διαχείρισης του Ευρωπαϊκού 
Γεωργικού Ταμείου Αγροτικής Ανάπτυξης στις Διευθύν¬ 
σεις Αγροτικής Οικονομίας των Περιφερειών και στις 
Δ/νσεις Αγροτικής Οικονομίας και Κτηνιατρικής (ΔΑΟΚ) 
των Περιφερειακών Ενοτήτων». 

3. Το Πρόγραμμα Αγροτικής Ανάπτυξης της Ελλά¬ 
δας 2014-2020 (ΠΑΑ 2014-2020) και ειδικότερα το 
σημείο 8.2.6 «Μ06 - Ανάπτυξη γεωργικών εκμεταλλεύ¬ 
σεων και επιχειρήσεων (άρθρο 19)» όπως κάθε φορά 
ισχύει. 


4. Την αριθμ. 8585/10-10-2016 υπουργική απόφαση 
«Λεπτομέρειες εφαρμογής του Υπομέτρου 6.1 «Εγκα¬ 
τάσταση Νέων Γεωργών» του Προγράμματος Αγρο¬ 
τικής Ανάπτυξης (ΠΑΑ) της Ελλάδας 2014 - 2020» 
(3322/Β/2016) όπως έχει τροποποιηθεί με την αριθμ. 
3498/31-3-2017 (1277/Β712-4-2017) όμοιά της και 
ισχύει. 

5. Την αριθμ. 2044/7-7-2017 απόφαση της Επιτροπής 
Παρακολούθησης του ΠΑΑ 2014-2020 «απόφαση Γρα¬ 
πτής διαδικασίας μείωση του ελάχιστου ορίου βαθμο¬ 
λογίας των υποψηφίων δικαιούχων για το Μ6.1 «Εγκα¬ 
τάσταση Νέων Γεωργών» σε περιφέρειες, που έχουν 
υπόλοιπο διαθέσιμων πόρων και προβαίνουν σε 2η 
προκήρυξη». 

6. Τη σύμφωνη γνώμη της ΕΥΔ ΠΑΑ με το αριθμ. 
3372/14-11 -2017 έγγραφό της. 

7. Τη σύμφωνη γνώμη του ΟΠΕΚΕΠΕ με το αριθμ. 
112260/9-11 -2017 έγγραφό του. 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δημόσια δαπάνη 
σε βάρος του κρατικού προϋπολογισμού, αποφασίζου¬ 
με: 

Τροποποιούμε την με αριθμ. 8585/10-10-2016 υπουρ¬ 
γική απόφαση (ΦΕΚ 3322/Β72016) «Λεπτομέρειες εφαρ¬ 
μογής του Υπομέτρου 6.1 «Εγκατάσταση Νέων Γεωργών» 
του Προγράμματος Αγροτικής Ανάπτυξης (ΠΑΑ) της Ελ¬ 
λάδας 2014-2020» ως εξής: 

Άρθρο 1 

1. Η παράγραφος θ) «Νεοεισερχόμενος» στον αγροτικό 
τομέα επαγγελματίας αγρότης» του άρθρου 3 «Ορισμοί 
και Εννοιολογικοί Προσδιορισμοί» αντικαθίσταται ως 
εξής: 

«Σύμφωνα με την εθνική νομοθεσία (ν. 3874/2010 
όπως έχει τροποποιηθεί και ισχύει), υπάρχει ειδική πρό¬ 
βλεψη για καθεστώς «νεοεισερχομένων» επαγγελματιών 
αγροτών. Ειδικότερα, για να κριθεί κάποιος «νεοεισερ- 
χόμενος» στον αγροτικό τομέα ως επαγγελματίας αγρό¬ 
της πρέπει να πληρούνται οι όροι και οι προϋποθέσεις 
του προαναφερόμενου νόμου και των διατάξεων της 
Γενικής Διεύθυνσης Αποκεντρωμένων Δομών - Τμήμα 
Υποστήριξης και Μητρώου Αγροτικών Εκμεταλλεύσεων 
(ΜΑΑΕ).» 

2. Το δεύτερο εδάφιο της παραγράφου ιε) «Περιοχές 
εφαρμογής του Υπομέτρου 6.1» του άρθρου 3 «Ορισμοί 
και Εννοιολογικοί Προσδιορισμοί» αντικαθίσταται ως 
εξής: 

• «Στην Περιφέρεια Αττικής το Υπομέτρο 6.1 εφαρμό¬ 
ζεται στους Δήμους Νήσων καθώς και σε Δήμους και 
Κοινότητες με αγροτική δραστηριότητα αποκλείοντας το 
κατεξοχήν αστικό ιστό της Αττικής, δηλαδή σε περιοχές 
που σύμφωνα με τον βαθμό Αστικοποίησης (ϋθςΓθθ οί 
υΓ03ηίζ3ΐίοη), έχουν βαθμό Αστικοποίησης 2 και 3 (εν¬ 
διάμεσης πυκνότητας κατοικημένες και αραιοκατοικημέ¬ 
νες περιοχές) και προσιδιάζουν αντίστοιχα σε ενδιάμεσες 
και κυρίως αγροτικές περιοχές της Αττικής, σύμφωνα 
με σχετικό πίνακα 8-1 του ΠΑΑ, οι οποίες αντιστοιχούν 
στους παρακάτω Δήμους με βάση τη διοικητική διαίρε¬ 
ση του Καλλικράτη. 

Πίνακας περιοχών εφαρμογής του Υπομέτρουδ.Ι του 
ΠΑΑ στην Περιφέρεια Αττικής 


Π.Ε. ΑΝΑΤΟΛΙΚΗΣ ΑΤΤΙΚΗΣ 

ΔΗΜΟΙ 

1 

ΑΧΑΡΝΩΝ 

2 

ΒΑΡΗΣ - ΒΟΥΛΑΣ - ΒΟΥΛΙΑΓΜΕΝΗΣ 

3 

ΔΙΟΝΥΣΟΥ 

4 

ΚΡΩΠΙΑΣ 

5 

ΛΑΥΡΕΩΤΙΚΗΣ 

6 

ΜΑΡΑΘΩΝΟΣ 

7 

Μ Α Ρ ΚΟ Π ΟΥΛΟΥ ΜΕΣΟΓΑΙΑΣ 

8 

ΠΑΙΑΝΙΑΣ 

9 

ΠΑΛΛΗΝΗΣ 

10 

ΡΑΦΗΝΑΣ - ΠΙΚΕΡΜΙΟΥ 

11 

ΣΑΡΩΝΙΚΟΥ 

12 

ΣΠΑΤΩΝ - ΑΡΤΕΜΙΔΑΣ 

13 

ΩΡΩΠΟΥ 


Π.Ε. ΔΥΤΙΚΗΣ ΑΤΤΙΚΗΣ 

ΔΗΜΟΙ 

1 

ΑΣΠΡΟΠΥΡΓΟΥ 

2 

ΕΛΕΥΣΙΝΑΣ 

3 

ΜΑΝΔΡΑΣ - ΕΙΔΥΛΛΙΑΣ 

4 

ΜΕΓΑΡΕΩΝ 

5 

ΦΥΛΗΣ 


Π.Ε. ΠΕΙΡΑΙΑ 

ΔΗΜΟΙ 

1 

ΚΕΡΑΤΣΙΝΙΟΥ - ΔΡΑΠΕΤΣΩΝΑΣ 

2 

ΚΟΡΥΔΑΛΛΟΥ 

3 

ΝΙΚΑΙΑΣ-ΑΓ.Ι.ΡΕΝΤΗ 

4 

ΠΕΡΑΜΑΤΟΣ 


Π.Ε. ΝΗΣΩΝ 

ΔΗΜΟΙ 

1 

ΑΓΚΙΣΤΡΙΟΥ 

2 

ΑΙΓΙΝΑΣ 

3 

ΚΥΘΗΡΩΝ 

4 

ΠΟΡΟΥ 

5 

ΣΑΛΑΜΙΝΑΣ 

6 

ΣΠΕΤΣΩΝ 

7 

ΤΡΟΙΖΗΝΙΑΣ 

8 

ΥΔΡΑΣ 


3. Στο τέλος του άρθρου 3 «Ορισμοί και Εννοιολογι- 
κοί Προσδιορισμοί» προστίθεται παράγραφος ιθ) «Έτος 
αναφοράς αίτησης στήριξης» ως εξής: 


«ιθ) Έτος αναφοράς αίτησης στήριξης 

Ως έτος αναφοράς αίτησης στήριξης νοείται το έτος 
στο οποίο αναφέρεται η πρόσκληση υποβολής αιτημά¬ 
των στήριξης. Συνεπώς, η αίτηση στήριξης συντάσσεται 
με βάση την Ενιαία Δήλωση Εκμετάλλευσης που έχει 
υποβληθεί το έτος αναφοράς.» 

Άρθρο 2 

1. Η β) παράγραφος του άρθρου 5 «Κριτήρια Επιλεξι- 
μότητας Υποψηφίων» αντικαθίσταται ως εξής: 

«Οι νέοι γεωργοί αρχηγοί των γεωργικών εκμεταλλεύ¬ 
σεων έχουν εγκατασταθεί για πρώτη φορά, σύμφωνα με 
την παράγραφο (ζ) του άρθρου 3 της παρούσας, κατά το 
δεκαοκτάμηνο που προηγείται της ημερομηνίας υποβο¬ 
λής της αίτησης στήριξης.» 

2. Η γ) παράγραφος του άρθρου 5 «Κριτήρια Επιλεξι- 
μότητας Υποψηφίων» αντικαθίσταται ως εξής: 

«Είναι εγγεγραμμένοι στο Ολοκληρωμένο Σύστημα 
Διαχείρισης και Ελέγχου (ΟΣΔΕ) και έχουν υποβάλλει 
Ενιαία Αίτηση Στήριξης κατά το έτος αναφοράς της αί¬ 
τησης στήριξης στο υπομέτρο 6.1.» 

3. Η παράγραφος 5 του άρθρου 6 «Κριτήρια Επιλεξι- 
μότηταςτης Γεωργικής Εκμετάλλευσης» αντικαθίσταται 
ως εξής: 

«Το σύνολο της γεωργικής εκμετάλλευσης πρέπει να 
έχει περιληφθεί στην Ενιαία Αίτηση Ενίσχυσης κατά το 
έτος αναφοράς της αίτησης στήριξης προς ένταξη στο 
Υπομέτρο 6.1 από τον υποψήφιο δικαιούχο.» 

4. Το εδάφιο 6.1 της παραγράφου 6 του άρθρου 6 «Κρι¬ 
τήρια Επιλεξιμότητας της Γεωργικής Εκμετάλλευσης» 
αντικαθίσταται ως εξής: 

«Η ιδιοκτησία στα πλαίσια της οικογένειας θεωρεί¬ 
ται ότι υφίσταται στο πρόσωπο και των δύο συζύγων, 
ανεξαρτήτως πραγματικού γεγονότος. Συνεπώς στη 
γεωργική έκταση του υποψηφίου δικαιούχου συνυ¬ 
πολογίζεται και η γεωργική εκμετάλλευση που ανήκει 
στο/στη σύζυγο εφόσον αυτή έχει περιληφθεί στην 
Ενιαία Αίτηση Ενίσχυσης του υποψηφίου κατά το έτος 
αναφοράς της αίτησης στήριξης προς ένταξη στο 
Υπομέτρο 6.1.» 

5. Η παράγραφος 2 του άρθρου 10 «Δεσμεύσεις και 
Υποχρεώσεις Δικαιούχων» αντικαθίσταται ως εξής: 

«2. Οι ως άνω δεσμεύσεις περιλαμβάνονται στο επι¬ 
χειρηματικό σχέδιο του υποψηφίου και στην απόφαση 
ένταξης, αποτελώντας συμβατικούς όρους της απόφα¬ 
σης. Κάθε δικαιούχος πρέπει να τις τηρεί μέχρι την εξα¬ 
κρίβωση της ολοκλήρωσης και της ορθής υλοποίησης 
του επιχειρηματικού σχεδίου και σε κάθε περίπτωση 
μέχρι την καταβολή της τελευταίας δόσης πληρωμής 
καθώς και να τηρεί τις επί μέρους χρονικές προθεσμίες 
επίτευξής τους». 

Άρθρο 3 

1. Η παράγραφος 3 του άρθρου 12 «Κριτήρια Επιλογής 
(Βαθμολογία)» αντικαθίσταται ως εξής: 

«3. Η ελάχιστη συνολική βαθμολογία κάτω από την 
οποία οι αιτήσεις στήριξης δεν γίνονται αποδεκτές για 
χρηματοδότηση καθορίζεται κάθε φορά στη εκάστοτε 
πρόσκληση υποβολής αιτημάτων στήριξης.» 

2. Το εδάφιο γ της παραγράφου 3.18 του άρθρου 14 
«Αίτηση Στήριξης - Φάκελος υποψηφιότητας και Δικαι- 
ολογητικά» αντικαθίσταται ως εξής: 

«γ) Ο/η σύζυγος του αρχηγού γεωργικής εκμετάλλευ¬ 
σης δεν έχει υποβάλλει Ενιαία Αίτηση Ενίσχυσης κατά 
το έτος αναφοράς της αίτησης στήριξης στο υπομέτρο 
6.1.» 

3. Η παράγραφος 18 του άρθρου 16 «Αξιολόγηση Αι¬ 
τήσεων Στήριξης» διορθώνεται ως εξής: 

«18. Ο έλεγχος των επιπλέον δικαιολογητικών (για τη 
διακοπή απασχόλησης και τη βαθμολόγηση ιδιοκτησί¬ 
ας) ξεκινά άμεσα με την υποβολή τους και διενεργείται 
εντός δέκα εργάσιμων ημερών από τους ίδιους αξιολο- 
γητές που είχαν αξιολογήσει τον αρχικό φάκελο, σύμ¬ 
φωνα με τις παραγράφους 8 έως και 14 ανωτέρω. Δια¬ 
φοροποιήσεις με προκύπτουσα αύξηση του ποσοστού 
ιδιοκτησίας μεταξύ αρχικής δηλωμένης παραγωγικής 
δυναμικότητας της εκμετάλλευσης που προέρχεται από 
ιδιόκτητη γεωργική γη και προσκομιζόμενων συμπλη¬ 
ρωματικών παραστατικών νόμιμης κατοχής αγροτεμα¬ 
χίων δεν προσμετρούνται και δεν αναβαθμολογούνται. 
Διαφοροποιήσεις με μείωση του ποσοστού ιδιοκτησίας 
αναβαθμολογούνται και οι σχετικές αιτήσεις επανακα- 
τατάσσονται σε αντίστοιχο πίνακα, ενώ αν η νέα βαθ¬ 
μολογία που προκύπτει είναι κατώτερη από το κατώφλι 
βαθμολογίας απορρίπτονται. Επίσης οι εν δυνάμει δι¬ 
καιούχοι που δεν προσκομίζουν τα επιπλέον δικαιολο- 
γητικά για τη διακοπή της εξωγεωργικής απασχόλησης 
απορρίπτονται.» 

4. Η παράγραφος 5.4 του άρθρου 21 «Τροποποίηση - 
μεταβολή πράξης» διορθώνεται ως εξής: 

«5.4 Έχουν ως αποτέλεσμα αλλαγή στη βαθμολογία 
του δικαιούχου, με την νέα βαθμολογία να πέφτει κάτω 
από το ελάχιστο όριο βαθμολογίας ή να μην υπερβαίνει 
τη βαθμολογία του πρώτου επιλαχόντα.» 

5. Η παράγραφος 2.2 του άρθρου 22 «Παρακολού¬ 
θηση και Επίβλεψη της υλοποίησης» διορθώνεται ως 
εξής: 

«2.2 Μείωση βαθμολογίας του δικαιούχου, ύστερα 
από αναβαθμολόγηση του δικαιούχου με αποτέλεσμα 
αυτή να υπολείπεται του ελάχιστου ορίου βαθμολο¬ 
γίας ή να μην υπερβαίνει τη βαθμολογία του πρώτου 
επιλαχόντα.» 

Άρθρο 4 

1. Η παράγραφος 1.2 του άρθρου 22 «Παρακολούθηση 
και Επίβλεψη της υλοποίησης» αντικαθίσταται ως εξής: 

«1.2 Στον έλεγχο ότι ο δικαιούχος κατά την υλοποίηση 
του επιχειρηματικού σχεδίου δεν εμπίπτει σε κάποιες 
από τις αποκλειόμενες κατηγορίες του άρθρου 7 και 
πληροί τα κριτήρια επιλεξιμότητας των άρθρων 5 και 
6 που έχουν εφαρμογή κατά την υλοποίηση και ορθή 
εκτέλεση του επιχειρηματικού σχεδίου λαμβάνοντας 
υπόψη τα παρακάτω: 

α) Η γεωργική εκμετάλλευση μπορεί να αποκτήσει 
μέγεθος παραγωγικής δυναμικότητας (εκφρασμένη ως 
τυπική απόδοση) άνω των 100.000 € αλλά όχι μικρότερη 
των 8.000 € κατά την υλοποίηση και ορθή εκτέλεση του 
επιχειρηματικού σχεδίου. 


β) Δεν έχει εφαρμογή η παράγραφος 6 του άρθρου 

6 κατά την υλοποίηση και ορθή εκτέλεση του επιχειρη¬ 
ματικού σχεδίου. 

γ) Για τους σκοπούς του υπομέτρου 6.1, μετά την έντα¬ 
ξη των δικαιούχων, κατά τη διάρκεια υλοποίησης και 
μέχρι την ορθή εκτέλεση του επιχειρηματικού σχεδίου, 
επιτρέπεται η απασχόληση σε δραστηριότητες που αφο¬ 
ρούν διακίνηση, μεταφορά, τυποποίηση, συσκευασία, 
αποθήκευση, μεταποίηση, χονδρική και λιανική πώληση 
αποκλειστικά προϊόντων που παράγει η εκμετάλλευση 
καθώς και η παροχή γεωργικών υπηρεσιών μίσθωσης 
αγροτικών μηχανημάτων σε άλλους παραγωγούς, εφό¬ 
σον πληρούνται οι δεσμεύσεις της παραγράφου 1.4 του 
άρθρου 10 της παρούσας. 

δ) Δεν έχει εφαρμογή η παράγραφος 1.5 του άρθρου 

7 κατά την υλοποίηση και ορθή εκτέλεση του επιχειρη¬ 
ματικού σχεδίου.» 

2. Η παράγραφος 16.10.3 του άρθρου 23 «Αίτηση Πλη¬ 
ρωμής - Επαλήθευση - Πιστοποίηση και Ολοκλήρωση 
της Πράξης» αντικαθίσταται ως εξής: 

«16.10.3 Κατά τη διάρκεια υλοποίησης του επιχειρη¬ 
ματικού σχεδίου έχουν τηρηθεί οι όροι επιλεξιμότητας 
των άρθρων 5, 6 και 7 της υπουργικής απόφασης που 
έχουν εφαρμογή εξαιρουμένων α) του ανώτατου ορίου 
των 100.000 ευρώ που αναφέρεται στην παράγραφο 2 
του άρθρου 6, β) της παραγράφου 6 του άρθρου 6 και 
γ) του εδαφίου 1.5 του άρθρου 7.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 3/2018 (3) 

Έγκριση υπερωριακής απασχόλησης υπαλλήλων 
του Ν.Π. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΓΙΑΣ ΠΑ¬ 
ΡΑΣΚΕΥΗΣ». 

Η ΠΡΟΕΔΡΟΣ ΤΩΝ ΠΑΙΔΙΚΩΝ ΣΤΑΘΜΩΝ 
ΔΗΜΟΥ ΑΓΙΑΣ ΠΑΡΑΣΚΕΥΗΣ 

Έχοντας υπόψη: 

1. Τις διατάξεις της παρ.1 του άρθρου 58 του ν. 3852/ 
2010 . 

2. Τις διατάξεις των παρ.2 και 3 του άρθρου 48 του 
ν. 3584/2007. 

3. Τις διατάξεις του άρθρου 176 του ν. 4261/2014. 

4. Τιςδιατάξειςτηςπαρ. ΙΟτουάρθρου 12τουν.2503/ 
1997. 

5. Τις διατάξεις του άρθρου 15 του ν. 4147/2013. 

6. Τ ις διατάξεις του άρθρου 79 παρ. 4 του ν. 3463/2006. 

7. Τις διατάξεις της παρ. 12 του άρθρου 45 του ν. 4071 / 
2012. 

8. Τις διατάξεις του άρθρου 20 του ν. 4354/2015 
(ΦΕΚ176/16.12.2015 τ.Α') σύμφωνα με το οποίο η από¬ 
φαση καθιέρωσης υπερωριακής απασχόλησης δημοσι¬ 
εύεται στην εφημερίδα της κυβερνήσεως και ισχύει από 
την δημοσίευσή της. 







Τεύχος Β' 288/02.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


4363 


9. Τον αριθμό των υπηρετούντων υπαλλήλων στο Νο¬ 
μικό Πρόσωπο. 

10. Τις υπηρεσιακές ανάγκες, ενδεικτικά αναφέροντας: 
τον συνεχώς αυξανόμενο αριθμό αιτήσεων εγγραφών 
που πρέπει να μοριοδοτηθούν άμεσα, την ηλεκτρονική 
καταχώρηση του προσωπικού μητρώου των υπαλλή¬ 
λων και τη σύνταξη Απολογισμού - Ισολογισμού 2017, 
την διαχείριση των συγχρηματοδοτούμενων προγραμ¬ 
μάτων ΕΣΠΑ, την κατάρτιση του προϋπολογισμού οικ. 
έτους 2019, του επιχειρησιακού προγράμματος και του 
ετήσιου προγράμματος δράσης, την αρχειοθέτηση των 
εγγράφων και την τακτοποίηση του αρχείου, την προ¬ 
ετοιμασία χώρου και υλικών για τις εκδηλώσεις των 
Σταθμών, των οποίων η διάρκεια υπερβαίνει αυτή του 
ωραρίου (γιορτές, συναντήσεις γονέων), την πραγμα¬ 
τοποίηση δοκιμαστικών δρομολογίων πριν την έναρξη 
της νέας σχολικής χρονιάς για να αυξηθεί η δυνατότητα 
μεταφοράς νηπίων, τις έκτακτες ανάγκες για τις οποίες ο 
Δήμος θα ζητήσει επικουρικά τη συνδρομή των υπηρε¬ 
σιών του Ν.Π, τις έκτακτες διοικητικές εργασίες που προ¬ 
κύπτουν από τις αλλαγές της κείμενης νομοθεσίας (νέο 
μισθολόγιο, κατάταξη προσωπικού, στατιστικά στοιχεία, 
αλλαγή στις διαδικασίες προμηθειών), οι οποίες λόγω 
φόρτου εργασίας δεν μπορούν να ολοκληρωθούν εντός 
ωραρίου. 

11. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 16.300,00 ευρώ 
και αναλύεται ως ακολούθως: 

12. Η ανωτέρω δαπάνη θα καλυφθεί από τις πιστώσεις 
των ΚΑ του Προϋπολογισμού του Ν.Π. οικονομικού έτους 
2018 ως εξής:Τακτικό προσωπικό, 10.6012.01 2.500,00 € 
και 60.6012.01 3.000,00 €, Προσωπικό με σχέση εργασί¬ 
ας ΙΔΑΧ 10.6022.01 700,00 € και 60.6022.01 3.000,00 €, 
Προσωπικό με σχέση εργασίας ΙΔΟΧ10.6042.01 2.000,00 
€ και 60.6042.01 5.000,00 €, τήρηση των πρακτικών Δ.Σ. 
10.6012.02 100,00 €, αποφασίζουμε: 

Εγκρίνουμε την υπερωριακή απασχόληση 40 μονί¬ 
μων υπαλλήλων, 25 υπαλλήλων ΙΔΑΧ και 115 υπαλλή¬ 
λων ΙΔΟΧ του Ν.Π. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΑΓΙΑΣ 
ΠΑΡΑΣΚΕΥΗΣ» για το έτος 2018 και μέχρι εκατόν είκοσι 
(120) ώρες ανά υπάλληλο ανά εξάμηνο, για απογευμα¬ 
τινή εργασία και μέχρι την 22η ώρα εργασίμων ημερών, 
με την προβλεπόμενη από το νόμο αποζημίωση, για την 
κάλυψη των προμνημονευόμενων υπηρεσιακών ανα¬ 
γκών του Νομικού Προσώπου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. Η δαπάνη θα καλυφθεί από τις 
πιστώσεις των ΚΑ του Προϋπολογισμού του Νομικού 
Προσώπου οικονομικού έτους 2018 ως εξής: 

Τακτικό προσωπικό, 10.6012.01 2.500,00 € και 
60.6012.01 3.000,00 €, Προσωπικό με σχέση εργασίας 
ΙΔΑΧ 10.6022.01 700,00 € και 60.6022.01 3.000,00 €, Προ¬ 
σωπικό με σχέση εργασίας ΙΔΟΧ 10.6042.01 2.000,00 € 


και 60.6042.01 5.000,00 €, τήρηση των πρακτικών Δ.Σ. 
10.6012.02 100,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Ιανουρίου 2018 
Η Πρόεδρος 
ΜΑΡΓΑΡΙΤΑ ΔΗΜΗΤΡΙΟΥ 


Αριθμ. απόφ. 1/2018 (4) 

Καθιέρωση υπερωριακής απογευματινής εργα¬ 
σίας τήρησης των πρακτικών των συνεδριάσε¬ 
ων του Δημοτικού Οργανισμού Παιδικών Σταθ- 
μών-Αθλητισμού-Πολιτισμού Λέρου, έτους 2018. 

Η ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΟΡΓΑΝΙΣΜΟΥ ΠΑΙΔΙΚΩΝ 
ΣΤΑΘΜΩΝ, ΑΘΛΗΤΙΣΜΟΥ, ΠΟΛΙΤΙΣΜΟΥ ΛΕΡΟΥ 

Έχοντας υπόψη: 

1. Τις διατάξεις του άρθρου 58 του ν. 3852/2010 
(ΦΕΚ 87/Α'). 

2. Τις διατάξειςτου άρθρου 49 παρ. 4 και 5 του ν. 3584/ 
2007 (ΦΕΚ 143 Α'). 

3. Τις διατάξειςτου άρθρου 20του ν. 4354/2015. 

4. Την υπ' αριθμ. 02/2011 απόφαση Προέδρου, με την 
οποία ορίσθηκε Ειδικός Γραμματέας για την τήρηση των 
πρακτικών του Δ.Σ. του Δ.Ο.ΠΑΙ.Σ.Α.Π. Λέρου, υπάλληλος 
ΙΔΑΧ, κλάδου ΔΕΙ-Διοικητικών. 

5. Το γεγονός ότι στον προϋπολογισμό του Δ.Ο. 
ΠΑΙ.Σ.Α.Π. Λέρου έτους 2018 και στον Κ.Α. 15.6022 έχει 
εγγράφει και δεσμευτεί πίστωση ποσού 1.500,00 ευρώ 
για την αποζημίωση υπερωριακής εργασίας και για εξαι¬ 
ρέσιμες ημέρες και ώρες και λοιπές πρόσθετες αμοιβές, 
αποφασίζει: 

Καθιερώνουμε υπερωριακή απογευματινή εργασία 
έως εκατόν είκοσι (120) ώρες ανά εξάμηνο, κατά το χρο¬ 
νικό διάστημα έως 31-12-2018 χωρίς να υπάρχει η δυνα¬ 
τότητα αυξομείωσης μεταξύ των δύο (2) εξαμήνων μέσα 
στο έτος, για την υπάλληλο του Δ.Ο.ΠΑΙ.Σ.Α.Π. Λέρου που 
ασκεί καθήκοντα ειδικού γραμματέα συνεδριάσεων του 
Διοικητικού Συμβουλίου του Δ.Ο.ΠΑΙ.Σ.Α.Π. Λέρου, καθ' 
υπέρβαση του υποχρεωτικού ωραρίου εργασίας, με την 
προβλεπόμενη από το νόμο αποζημίωση. 

Οι ώρες της υπερωριακής απογευματινής απασχό¬ 
λησης θα καθορίζονται κάθε φορά, με βεβαιώσεις του 
Προέδρου του Δ.Ο.ΠΑΙ.Σ.Α.Π. Λέρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λέρος, 15 Ιανουάριου 2018 
Η Πρόεδρος 
ΦΩΤΕΙΝΗ ΚΟΚΚΙΝΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























